Важнейшым нязменным прынцыпам работы на перспектыву застаецца рост заработнай платы з увязваннем з прадукцыйнасцю працы, якая налета павінна ўзрасці да 711 рублёў, імкненне да мінімальнага ўзроўню беспрацоўя. Актывізацыі дзелавой актыўнасці і росту даходаў насельніцтва паспрыяе развіццё малога і сярэдняга прадпрыемніцтва. На тэрыторыі раёна працягне сваю дзейнасць таварыства з дадатковай адказнасцю “Цэнтр развіцця сельскага прадпрыемніцтва “Камарова” і аднайменны бізнес-інкубатар. І самае галоўнае — эканоміка раёна і на новы год захоўвае сваю сацыяльную арыентацыю.